recursal/SuperWikiNEXT-32B huggingface dataset:
**Служба за заштита на природата** (англиски: *Department of Conservation*; маорски: *Te Papa Atawhai*) или **DOC** — државен орган на Нов Зеланд надлежен за заштита на природните и културните богатства на земјата. Моменталниот министер за заштита на природата е Кејт Вилкинсон.

Функција
--------

### Преглед

Знак на службата во националниот парк Фјордленд
Куќарка на службата долж главната планинарска патека во националниот парк Ракиура
Службата е основана во 1987 г. со донесувањето на Законот за заштита на природата (*Conservation Act 1987)* спојувајќи се со дел од тогашата Служба за земјишта и катастар, со Службата за шумарство и Службата за див свет. Со овој закон се утврдени и највеќето должности и улоги на установата.

Во нејзина надлежност е речиси сето крунско земјиште во Нов Зеланд. Ова претставува една третина од површината на земјата, и тука спаѓаат национални, шумски и морски паркови, и речиси 4000 резервати, поречја, некои крајбрежни предели, неколку стротини мочуришта и многу острови. Речиси сите предели под надлежност на службата се заштитени поради нивната пејзажна, научна, историска или културна вредност, или пак се наменети за рекреативни активности.

Рекреативната цел е една од поглавните одговорности на службата. Тука спаѓа раководење и одржување на излетнички места, планинарски патеки и 1000 куќарки за планинари и ловџии. Под нејзина надлежност е и Фондот за природни богатства, како и пожарната безбедност во руралните подрачја.

Покрај раководењето со земјиштата и рекреативните активности, службата работи на зачувување на природните богатства. Тука може да се вброи запазувањето на историски места на јавно земјиште, грижа за опстанокот на загрозените автохтони видови, справување со неповолни состојби како штетници и коров, обнова на природната околина, зачувување на морскиот свет, и пружање помош на земјопоседниците во зачувувањето на природното богатство.

Заштитени предели
-----------------

Нов Зеланд има 14 национални паркови и поголем број на други заштитени области со различно ниво на заштитеност. На една третина од земјиштата постои забрана за рударски активности.

Поврзано
--------

* Биоразновидност на Нов Зеланд
* Национални паркови во Нов Зеланд
* Шумски паркови во Нов Зеланд
* Задолжбина за историски места на Нов Зеланд

Наводи
------

1. ↑   Цели на Службата - Извештај од 30 јуни 2007. проверено на 2 април 2008 (англиски)
2. ↑  Закон за заштита на природата 1987 Архивирано на 13 февруари 2012 г. (англиски)

Надворешни врски
----------------

|  |  |
| --- | --- |
| Ризница | „Служба за заштита на природата (Нов Зеланд)" на Ризницата ? |

* Служба за заштита на природата (англиски)
	+ Блог на Службата за заштита на природата (англиски)
* Кратка историја на Службата за заштита на природата: 1987-2007 (англиски)
**„Дали сте за танц со мене?"** (француски: *Voulez-vous danser avec moi?*) — филм на режисерот Мишел Боарон од 1959 година. Главните улоги ги играат: Брижит Бардо, Анри Видал и Дон Адамс.

Синопсис
--------

Заболекарот Арв Дандио случајно ја забележува убава девојка и веднаш се вљубува во неа, а набргу тие се венчаваат, наспроти противењето на нејзиниот татко. По една кавга со сопругата, тој оди во бар, каде ја запознава привлечната учителка по танцување Анита Флорес. Таа го кани во својот стан и го наведува да водат љубов, а еден нејзин пријател скришно ги фотографира. Така, Анита го уценува Арв, барајќи голем износ пари. Сопругата на Арв зоднава за неговото неверство и заминува во училиштето за танцување, каде штотуку влегува и Арв. Кога тој влегува во собата, таму ја затекнува Анита мртва, а вработените во училиштето го пријавуваат во полицијата како извршител на убиството. Арв ја убедува сопругата дека е невин и таа се вработува како учителка за танцување со намера да го открие вистинскиот убиец...

Наводи
------

1. ↑  Дођи и плеши са мном (пристапено на 16.10.2023)
Черепни

**Черепните** (науч. *Craniata*) се предложен клад на хордови животни во кој спаѓаат потколената лигави јагули (*Myxini*), змиулковидни (змиулки и изумрени роднини) и виличните ‘рбетници. Како што вели името, черепните се животни со череп, кој може да биде тврдокоскен или ‘рскавичен.

Особености
----------

Во наједноставен смисол, черепните се хордови животни со глави, па затоа ова ги исклучува животните од хордовите потколена плаштари и бесчерепни, но ги опфаќа лигавите јагули, кои имаат ‘рскавични черепи и забести образби составени од кератин. Во черепните спаѓаат и сите змиулки и оклопни безвилични риби, оклопни риби, бодликави ајкули, ајкули, раи и лизгачи, коскени риби, водоземци, влекачи, птици и цицачи. Главата на черепните се состои од мозок, сетилни органи (вклуч. очи) и череп.

Покрај својствените черепи, черепните имаат и многу други изведени особености кои го имаат овозможено развојот на други сположени елементи. Молекуларно-генетската анализа покажува дека, во споредба со попростите животни, черепните имаат развиено дуплирани комплети од голем број на семејства на гени што се занимаваат со клеточна сигнализација, транскрипција и морфогенеза.

Черепните животни се многу поактивни од плаштарите и бесчерепните и поради тоа имаат поголеми метаболични потреби, како и неколку анатомски приспособувања. Водните черепни животни имаат жабрени засеци кои се поврзани со мускулите и нервите што испумпуваат вода низ засеците (наспроти бесчерепните, чии грлени засеци се користат само за процедување) и со тоа служат како за прехрана, така и за размена на гасови. Хранопроводот е обложен со мускули, туркајќи ја храната до стомакот. Тоа им има овозможено на вишите черепни како цицачите да развијат посложени системи за варење и со тоа да ја усовршат ефикасноста. Черепните имаат крвоточен систем со срце со две или повеќе комори, црвени крвни зрнца и хемоглобин за пренос на кислород, како и бубрези.

Поврзано
--------

* ’Рбетници

Наводи
------

|  |  |
| --- | --- |
|  | „Черепни" на Викивидовите ? |

* Черепни на Ризницата ?

1. ↑  
Donoghue, Phillip C. J.; Forey, Peter L.; Aldridge, Richard J. (2000). „Conodont affinity and chordate phylogeny". *Biological Reviews*. **75** (2): 191–251. doi:10.1017/S0006323199005472. PMID 10881388.
2. 1 2 3  Campbell & Reece 2005 стр. 676
3. ↑  Cracraft & Donoghue 2004 стр. 390
4. ↑  Campbell & Reece 2005 стр. 675-7
5. ↑  Parker & Haswell 1921
За други значења на поимот, погл. Државник (појаснување).
**Државник** — политичар или друг државен деец со долга и ценета кариера во внатрешната и надворешната политика на една земја.

**Државништвото** како поим исто така означува и квалитет на раководство и водство, кое органски ги обединува луѓето, а означува и старешинство, во смисла на грижа за другите луѓе и за општото добро.

„Политичар" е било кој избран функционер, но само малку од нив успеваат постојано да дејствуваат како непристрасни поборници за општото добро и интегритет. Така, постојат големи разлики помеѓу поимите „политичар" и „државник".

Поимот „државник" се применува и општо за шеф на држава, виш политички работник, или пак некој кој во даден момент покажува извесни „државнички" квалитети.

Мисли
-----

* Аристотел — „Државникот е најзаинтересиран да создаде морален карактер кај неговите граѓани, имено наклонетост кон доблест и извршување на доблесни дела."
* Хари Труман — „Политичар е човек кој се разбира од управување. Државник е политичар починат пред најмалку 15 години."
* Хенри Кисинџер — „Должноста на државникот е да го премости јазот помеѓу доживувањето и визионерството."
* Милтон Фридман — „Нечиј опортунизам е нечие државништво."
* Ото фон Бизмарк — „Дури и победоносната војна за мене е зло, од кое државништвото мора да се труди да ги поштеди народите."
* Винстон Черчил — „Политичарот мисли на следните избори, а државникот мисли на следните генерации."
**Лимфедем** е состојба на локализиран оток предизвикан од компромитиран лимфен систам. The lymphatic system functions as a critical portion of the body's immune system and returns interstitial fluid to the bloodstream. Lymphedema is most frequently a complication of cancer treatment or parasitic infections, but it can also be seen in a number of genetic disorders. Though incurable and progressive, a number of treatments may improve symptoms. Tissues with lymphedema are at high risk of infection because the lymphatic system has been compromised.

While there is no cure, treatment may improve outcomes. This commonly includes compression therapy, good skin care, exercise, and manual lymphatic drainage (MLD), which together are known as combined decongestive therapy. Diuretics are not useful.

1. ↑  Joos E, Bourgeois P, Famaey JP (June 1993). „Lymphatic disorders in rheumatoid arthritis". *Seminars in Arthritis and Rheumatism*. Elsevier BV. **22** (6): 392–398. doi:10.1016/s0049-0172(05)80031-9. PMID 8342046.
2. 1 2 3 4 5 6
3. ↑  Sleigh BC, Manna B (January 2020). „Lymphedema". *StatPearls [Internet]*. Treasure Island (FL): StatPearls Publishing. PMID 30725924.
**Доктор на науки** (според македонскиот правопис кратенката е: **д-р**; латински Philosophiae doctor или *Doctor philosophiae*) е највисок академски степен што се доделува од страна на универзитетите во повеќето земји во светот. Во однос на латинскиот термин од кој потекнува ова звање треба да кажеме дека зборот *филозофија* во звањето не се однесува на академската дисциплина филозофија, туку се употребува поширок смисол на зборот кој е поблизок кон оригиналното негово значење односно како *љубов кон мудроста*.

Звањето доктори на науки се доделуваат во поголем број на академски полиња. Ова академско звање се добива како резултат на направено/направени истражувања во определена научна област. Кандидатите за ова звање, обично, не е потребно само да демонстрираат експертиза во дадената област. Од кандидатите најчесто се бара, преку оригинални истражувања, да дадат нов оригинален научен придонес во соодветната научна. Стекнувањето на звањето доктор на науки најчесто е услов за вработување како универзитетски професор, истражувач или научник во голем број области.

Поединците кои го имаат стекнато звањето доктор на науки степен и да е, во многу земји во светот го користат звањето *Доктор*, а во некои земји се користи некоја од варијантите на *доктор по филозофија* заедно со нивното име.

Стекнување на звањето
---------------------

Во поголем број на земји во светот кандидатот за доктор на науки мора да поднесе пријава за темата на која треба да работи. Темата треба да биде одобрена од комисија сочинета од експерти од соодветната област одобрена од универзитетот. Доколку темата на кандидатот е прифатена тогаш се започнува со работа. Резултатите добиени од повеќегодишна работа на темата мора да бидат или публикувани или да бидат спремни за публикување во меѓународно научно списание во кое тие треба да бидат рецензирани од експерти од соодветната област кои се анонимни.

Самата одбрана на изработената докторска дисертација најчесто се одвива пред комисија од експерти која, обично, е одобрена од универзитетот. Обично станува збор за формален чин кои се изведува пред публика. Самиот чин на одбраната е помалку формален и се сведува испит на кој пред комисија кандидатот ја брани темата на која го истражувал.

Формално обраќање
-----------------

При формално обраќање кон докторите на науки во академската заедница правилно е да се употребуваат формите:
**д-р Презиме** или **професор Презиме**. Во секојдневниот живот, надвор од академската средина, доколку е познато академското звање како формален начин на обраќање би требало да се употребува **д-р Презиме**.
**Будаерш** (германски: *Wudersch*, хрватски: *Jerša, Erša or Vundeš*) — град во округот Пешта, метрополитенска област Будимпешта.

Локација
--------

Градот лежи меѓу ридовите Будим и Чики и висорамнината Тетни во басенот Будаерш.

Историја
--------

Првите населби на областа датираат од 3500 п.н.е. Ископувањата во близина на потокот Хошурет резултираат со наодите од бронзеното доба (1900 до 800 п.н.е.). Пред Римјаните, келтското племе Еравискус ја зазела областа околу 100 години. Неколку вили се обновени од римско време околу Камараердо.

Малку е познато за раната историја на населбата по унгарското освојување. Името потекнува од името на едно од кабарските племиња кои се приклучија на Унгарците.

Првото писмено споменување на **Ерш** датира од 1236 година, кога Бела IV, крал на Унгарија донирал црква заедно со капелата Св. Мартин до цистерцијците. Под турска окупација за време на османлиското владеење, областа била ненаселена и била раселена од селаните на Шваб во почетокот на 18 век од страна на грофицата Сушана Берксени.

Оттогаш градот брзо се развил. Додека на крајот на 18 век само 1143 селани живееле тука, за 40 години бројот се зголемил трипати. Светските војни лошо го погодиле градот; а по војната Будаош е местото каде што комунистичката влада почнала да ги присилува етничките Германци да ги напуштат своите домови.

Во 2009 година, Будаерш има население од 26.400 жители.

Значајни личности
-----------------

* Имре Ритер (роден 1952), унгарско-германски математичар, ревизор, даночен консултант, политичар
* Јозеф Сереги (роден 1939), вајар и керамичар
* Маргит Ванек (роден 1984 година), тројка
* Георг Милер (1917 - 2004), германски земјоделец роден во Унгарија

Близначки градови - збратимени градови
--------------------------------------

Будаерш е збратимен со:

* Германија Брецфелд, Германија
* Грција Пиргос, Грција
* Словачка Нова Вјеска, Словачка
* Србија Кањижа, Србија

Наводи
------

1. ↑  „Gazetteer of Hungary, 1st January" (PDF). *www.ksh.hu*. Посетено на 7 November 2017.
2. ↑  Матична страница (унгарски)

Надворешни врски
----------------

|  |  |
| --- | --- |
| Ризница | „Будаерш" на Ризницата ? |

* Матична страница на унгарски, англиски и германски јазик
Борис Стругацки
**Аркадиј и Борис Стругацкие (браќа Стругацки)** — браќа Аркадиј Натанович (28 август 1925

 - 12 октомври 1991

) и Борис Натанович (15 април 1933

 - 19 ноември 1991

) се веројатно најпознатите писатели на советска [научна фантастика] широко распространета заедница на читатели. Нивните рани дела биле под влијание на Иван Ефремов. Нивниот познат роман „Пикник крај патот" (или „Пикник на работ" - нема официјален превод на македонски) бил преведен на англиски во 1977 година и според него Андреј Тарковски го снимил филмот Сталкер.

Дел од нивните дела се преведени на германски, француски, англиски и италијански, но не го добиле истото ниво на пофалба од критиката како изданијата на руски. Браќата Стругацки, од друга страна, биле и сè уште се популарни во многу земји, како Полска, Унгарија, земјите од бивша Југославија, Бугарија и Германија.

Други познати дела им се романите „Тешко е да се биде бог" (во Македонија се продаваа српските изданија на Просвета и едицијата Кентаур под наслов „Тешко је бити бог"), „Гол полжав на падината", „Хотел ’Кај погинатиот алпинист‘", „Понеделник почнува во сабота" и др.

Наводи
------

1. ↑  Ф. Стојановски (19.11.2012) Развигор (блог) Русија: Умрел Борис Стругацки
2. ↑  Ilija Bakić (2003) Astronomija.co.rs - Veliki pisci naučne fantastike, Arkadij i Boris Strugacki: Tajne zla u ljudima i svemiru

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 73088186
* LCCN: n94078910
* NKC: mzk2004258725

 |

 |
**„Либеранови"** — југословенски тв-филм од 1979 година, во режија на Зоран Тадиќ, снимен по сценариото на Стјепан Шешељ. Улогите ги играат: Звонимир Торјанац, Иво Грегуревиќ, Зденко Јелчиќ, Дана Курбалија, Фабијан Шоваговиќ и Анте Вицан. Директор на фотографијата е Марио Перушина.

Синопсис
--------

Стариот Либеран (го игра Торјанац) не сака да го продаде имотот во долината на Неретва на кој треба да се изградат дестилерија и подрум. Неговата тврдоглава борба за зачувување на традиционалниот начин на стопанисување се одразува и на неговиот однос кон двајцата синови: политички активниот Божо (го игра Грегуревиќ) и гастарбајтерот Грга (го игра Јелчиќ).

Наводи
------

1. ↑  Stjepan Šešelj: Liberanovi, hrvatski film (1979.) (пристапено на 9.10.2023)
**Хорхе Енрике Иљуека Сибаусте** (17 септември 1918 - 3 мај 2012 година) - панамски политичар и дипломат, кој бил претседател на Панама во 1984 година.

Иљуека е роден во Панама, Панама. Тој студирал на Универзитетот Панама, Универзитетот Харвард и Универзитет Чикаго (доктор на правни науки, 1955 година). Тој станал еден од најважните адвокати во неговата земја, предавал како професор на Универзитетот Панама и до 70-тите години на минатиот век ја започнал својата дипломатска кариера, најпрво работејќи во Обединетите нации за меѓународно правни прашања. Тој служел како амбасадор на Панама во Обединетите нации од 1976 до 1981 година и како министер за надворешни работи на Панама од 1981 до 1983 година. Во 1982 година тој бил избран за потпретседател на Панама, и служел како претседател неколку месеци во 1984 година по оставката на претседателот до нови избори на кои не се кандидирал. Исто така, во тоа време, тој бил претседател на Генералното собрание на ООН од 1983 до 1984 година. Тој служел како член на Постојаниот арбитражен суд во Хаг од 1974-1990 година и како член на Комисијата за меѓународно право на Обединетите нации (1982–1986, 1987–1991 и 1997–2001). Тој продолжил да работи за Обединетите нации, особено на еколошки прашања.

Тој бил познат по тоа што бил отворен противник на „Школа на Америка" на војската на Соединетите Држави, која ја нарекол „најголемата база за дестабилизација во Латинска Америка".

За време на забележливиот живот на д-р Иљуека, било направено време за неговото семејство; семејство кое сигурно пораснало во многу големо. Неговата прва ќерка, Ајрин, преку првиот брак добила еден син (Даниел Кинг). Таа се омажила и подоцна посвоила две нејзини внуци (Кристијан и Скајла). Неговиот најстар син Хорхе Помладиот имал 3 деца од првиот брак (Давид, Хорхе Помладиот Помладиот и Анхелика) И подоцна, се појавиле уште пет други од неговиот втор брак (Елена, Емилија, Сесилија, Криста и Елиза)

Наводи
------

1. ↑
2. ↑  Wikimedia Commons (23 јуни 2010). „Morre o ex-presidente panamenho Jorge Illueca Sibauste - Mortes - EXAME.com". Exame.abril.com.br. Посетено на 30 октомври 2020.
3. ↑  Johnson, Chalmers. The Sorrows of Empire: Militarism, Secret, and the End of the Republic

| Политички функции
 |
| --- |
|
| Претходник**Рикардо де ла Есприеља** | **Потпретседател на Панама**1982–1984 | Наследник**Карлос Озорес** |
|
| Претходник**Рикардо де ла Есприеља** | **Претседател на Панама**февруари 1984 – октомври 1984 | Наследник**Николас Ардито Ваљарино** |
| Дипломатски функции
 |
|
| Претходник**Имре Холај** | **Претседател на Генералното собрание на Обединетите нации**1983–1984 | Наследник**Пол Лусака** |
Мур во 1975 година
**Хенри Мур** (30 јули 1898

 - 31 август 1986

), британски вајар, главен претставник на апстрактниот правец во европското вајарство. Под влијание на Пабло Пикасо и на Бранкуси, секогаш се стремеше кон синтеза на апстрактните облици со надреалистички психолошки истражувања.

Негов најголем поддржувач бил прочуениот историчар на уметноста Кенет Кларк.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 32000652
* LCCN: n79018152
* ISNI: 0000 0001 1023 655X
* GND: 118583875
* SELIBR: 309686
* SUDOC: 027036669
* BNF: cb11916701s (податоци)
* BIBSYS: 90175441
* ULAN: 500032596
* NLA: 36110250
* NDL: 00450428
* NKC: jn20000701261
* BNE: XX847322
* CiNii: DA01681821
* KulturNav: id
* RKD: 57529

 |

 |
Скулптура од мечка на Чапин
**Корнелија Ван Окен Чапин** (7 август 1893 - 4 декември 1972 година) Американска вајарка родена во Вотерфорд, Конектикат. Таа била позната по нејзините камени модели на птици и други животни.

Биографија
----------

Корнелија Чапин е родена во Конектикат и израсната во Њујорк како дел од истакнато социјално семејство. Ќерка на Линдли Хофман Чапин (1854-1896), адвокат на Менхетен и Корнелија Гарисон (Ван Окен) Чапин (1865-1925), глумица, Корнелија Чапин исто така била потомок на судијата на Врховниот суд Џорџ П. Ендрјус (кој претседавал со судења на поранешни трговци со робови) и Корнелиус Гарисон (трговец вклучен во изградбата на железници). Чапин исто така била сестра на поетесата Кетрин Гарисон Чапин Бидл, чиј сопруг Френсис Бидл бил 58-ми јавен обвинител на Соединетите држави. Внук на Чапин бил Шујлер Чапин, генерален директор на Метрополитен опера и комесар за културни прашања за Њујорк под градоначалникот Руди Џулијани. Нејзината постара полусестра од страна на таткото била издавачот Маргерит Каетани.

Во нејзините подоцнежни години, Чапин живеела и работела со Мерион Санфорд во Лејквил, Конектикат. Корнелија Чапин починала во Конектикат во 1972 година.

Наводи
------

1. 1 2  „Cornelia Chapin, Sculptor, Was 80". *The New York Times*. 6 December 1972. Посетено на 30 June 2020.
2. 1 2  „Chapin, Cornelia, 1893-1972. Papers of Cornelia Chapin, 1822-1959: A Finding Aid". *Online Archival Search Information System*. March 2014. Архивирано од изворникот на 2015-04-03. Посетено на 2015-06-10.
3. ↑  Sculptors’ Guild Travelling Exhibition, 1940-1941’’, Sculptors’ Guild, New York, New York, 1940 p. 6
4. ↑  Wakin, Daniel J. (7 March 2009). „Schuyler Chapin, Champion of Arts in New York, Dies at 86". *The New York Times*. Посетено на 30 June 2020.

Надворешни врски
----------------

* Трудови на Корнелија Чапин, 1822-1959: Помош за наоѓање. Библиотека Шлезингер Архивирано на 21 мај 2011 г. Институт Редклиф, Универзитетот Харвард.
Трасер изведува мачкина рамнотежа (*équilibre de chat*)
**Паркур** (француски: *Parkour*) или познат уште како **уметност на преместување** (француски: *l'art du déplacement*) — активност чијашто цел е движење од една точка до друга колку што е можно поефикасно и побрзо, користејќи ги воглавно способностите на човечкото тело. Целта му е да му помогне на поединецот да надмине пречки, кои би можело да бидат било што кое се наоѓа во неговото околно опкружување, од гранки и камења до шини и бетонски ѕидови, и може да се вежба и во рурални и во урбани области. Оние кои вежбаат паркур се нарекуваат *трасери*, или *трасерки* за жени.

Основан од Давид Беле и група другари во Франција, паркурот се фокусира на вежбање на ефикасни движења со цел да се развие телото и умот на оној кој го практикува со цел да надмине можни пречки во итен случај.

Поврзано
--------

|  |  |
| --- | --- |
| Ризница | „Паркур" на Ризницата ? |

WikibooksWikibooks
Англиските Викикниги нудат повеќе материјал на тема:
***Guide to Parkour***

* Слободно искачување - стил на искачување без вештачки помагала.
* Слободно трчање
* Јамакаши - група основана од Јан Хнаутра, Давид Беле, Лоран Пиемонтеси и Чау Бел Дин 3 години пред паркур со нагласок на стилот, течноста и слободата. Исто така е филм од 2001 година.

Наводи
------

1. ↑  Collectif Parkour France DB. „Avertissement mise en garde" (француски). Архивирано од изворникот на 2008-02-28. Посетено на 2007-02-27.
2. ↑  Северин Суард. „Печат - "The Tree" - L'Art en mouvement" (JPG) (француски). Посетено на 2007-07-02.
3. ↑  Webster's New Millennium Dictionary of English. „parkour". Dictionary.com. Посетено на 2007-08-07.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Дафина Јованоска-Стојаноска** (р. 17 ноември 1974

 во Гостивар) — македонски стоматолог и пратеник во Собранието на Македонија од страна на ВМРО-ДПМНЕ.

Животопис
---------

Дипломирала на Стоматолошкиот факултет во Скопје. Работела како матичен стоматолог во родниот град Гостивар во период од 2004 до 2008 година.

Од 2008 до 2016 година е вработена во ФЗОМ во Гостивар. Стојаноска истовремено станува секретар на ОК на ВМРО-ДПМНЕ Гостивар во период од 2012 до 2015 година. Во 2015 година е избрана за член на ИК на ВМРО-ДПМНЕ, сѐ до 2017 година, каде што повторно била избрана за член во 2018 година.

Наводи
------

1. ↑  „Дафина Стојаноска". *www.sobranie.mk*. Посетено на 2020-10-20.
2. ↑  „Дафина Стојаноска". *VMRO-DPMNE*. Архивирано од изворникот на 2020-08-09. Посетено на 2020-10-25.
**Афранчи** - традиционален народен танц кој потекнува од Сан-Доминго, денешна држава Хаити .

Етимологија и историја
----------------------

За време на колонијалната ера, зборот *афранчи* (значење - „ отпуштен ") се однесувал на слободните луѓе од црната раса, од кои многумина биле од мешано француско-африканско потекло. По револуцијата на Хаити, кога сите робови биле ослободени, терминот наместо тоа почнал да се користи за опишување на богатите и елитни луѓе со светла кожа („надмоќ на Мулато").

Европејците во Сан-Доминго биле воодушевени од афранчи забавата, и често ги терале робовите да танцуваат за да ги забавуваат колонијалните гости. Практиките на афранчи се рашириле низ Хаити, и биле придружени од кралеви и кралици со африканско потекло. Овој високо ценет стил на изведба и кралска асоцијација бил пренесен и во Куба, Порторико, САД и во остатокот од дијаспората кон крајот на осумнаесеттиот век.

Опис
----

Танцот вклучувал повеќе фигури со прав грб, стегнато торзо, фигури во француски стил и потоа импровизација во африкански стил на последниот сет слично како тумба франчеза што подоцна се појавила во Куба од бегалците од Хаити, кои избегале од револуцијата на Хаити, но била изведувана на гудачки и на дрвени дувачки инструменти, наместо на тапани.

Поврзано
--------

* Тумба франчеза

Наводи
------

1. 1 2 3 4  Daniel, Yvonne (15 December 2011). *Caribbean and Atlantic Diaspora Dance: Igniting Citizenship*. ISBN 9780252036538. Посетено на 18 March 2014.
2. ↑  Daniel, Yvonne (2005). *Dancing Wisdom: Embodied Knowledge in Haitian Vodou, Cuban Yoruba, and Bahian Candombié*. стр. 122. ISBN 9780252029660. Посетено на 8 December 2014.
**Смил** (латински: *Helichrysum arenarium*) — лековито растение со жолти ситни цветови, што расте на песокливи планински ливади.

Опис
----

Како повеќегодишно растение, средната висина на смилот е 0,3 м.

Неговите листови се рамни, пониските имаат елипсовиден облик, а повисоките се прави. Влакнести се од двете страни.

Главите на цветовите се распоредени во лабав крст. Широки се 3 до 4 мм и се со светла златно-жолта боја.

Смилот се наоѓа од Источна Франција до Данска, но и на планините во Узбекистан на песокливите падини. Исто така распространет е по Далматинското Крајбрежје во Хрватска, каде мештаните редовно го берат и го продаваат во летните месеци.

Употреба
--------

Чај (инфуз) од светло-жолтите цветови се користи во третманот на болести на жолчното кесе и како диуретик во лекување на ревма и циститис.

Цветот исто така се користи како состојка во билните овошни чаеви.

Сувото растение често се користи за украсување заедно со, или наместо, растението од неговото семејство Helichrysum bracteatum.

Helichrysum arenarium

Занимливости
------------

Заради убавината и мирисот на цветот, на децата им се даваат имиња кои произлегуваат од неговото име – Смиле и Смилка.

Наводи
------

1. ↑  Велковска, Снежана; Конески, Кирил (2011). *Толковен речник на македонскиот јазик*. **V**. Скопје: Институт за македонски јазик„Крсте Мисирков". стр. 458. ISBN 978-608-220-016-3.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NKC: ph651282

 |

 |
Пловила на реката Барито (почеток на XX век)
**Барито** (индонезиски: *Barito*) е река во покраината Јужен Калимантан, Индонезија. Долга е 890 км. Извира во Милеровите Планини, а потоа тече на југ и се влева во Јаванското Море. Главна притока е Мартапура која се среќава со Барито кај градот Банџамарсин.

Во поречието живее народот Дајаци што говори наречје на мањанскиот јазик најблиско до малгашкиот јазик во АФрика. Ова подрачје е прататковината на народот што го населил Мадагаскар во бранови помеѓу III и X век, па така денешните Малгаши водат потекло од Дајаците.

Поврзано
--------

* Баритски јазици

Наводи
------

1. ↑  Roth; Henry Ling Roth, Hugh Brooke Low (1896). *The Natives of Sarawak and British North Borneo*. Ориг. од Харвард: Truslove & Hanson. стр. clxi. Укажано повеќе од еден `|pages=` и `|page=` (help)

Надворешни врски
----------------

* Барито на Ризницата ?

|  |  |
| --- | --- |
| Stub icon | *Оваа статија место во Индонезија е никулец. Можете да помогнете со тоа што ќе ја проширите.** п
* р
* у
 |
**Собирање на дропки** - аритметичка операција каде што собироци се дропки.

Собирање на дропки со еднакви именители
---------------------------------------

Дропките со еднакви именители се собираат со собирање на нивните броители додека именителот останува ист. Збирот на две дропки е дропка чиј броител е еднаков на збирот на броителите на дадените дропки, а чиј именител е еднаков на нивните именители.

Пример 1:

{\displaystyle {\frac {3}{5}}+{\frac {1}{5}}={\frac {4}{5}}}

Собирање на дропки со различни именители
----------------------------------------

Дропките со различни именители се собираат така што се сведуваат на дропки со еднакви именители со нивно проширување или скратување.

Пример 2:

{\displaystyle {\frac {1}{2}}+{\frac {3}{4}}={\frac {1\cdot 2}{2\cdot 2}}+{\frac {3\cdot 1}{4\cdot 1}}={\frac {2}{4}}+{\frac {3}{4}}={\frac {5}{4}}=1{\frac {1}{4}}}

Собирање на дропки во децимален облик
-------------------------------------

Децималните броеви се собираат како повеќецифрени природни броеви со собирање на цифрите кои се на иста позиција во децималното запишување на бројот. Децималните броеви се собираат со запишување на еден број под другиот, но така што децималната точка на едниот број е под децималната точка на другиот број, а потоа се спроведува постапката на собирање на броевите како повеќецифрени природни броеви.

Наводи
------

1. ↑  Икодиновић, Небојша (2014). *Математика Уџбеник за 5. разред основне школе*. Београд: Клетт. ISBN 978-86-7762-438-5.
**Џублетата** е брановидно здолниште во форма на ѕвонче, кое го носат жените Албанките. Најчесто се закачува на рамената со помош на две ремени. Дел од албанската традиционална облека, има 13 до 17 ленти и 5 парчиња филц. Пазувите и делот од џублетата покриен со престилка се изработени од хеклана црна волна. Обликот на ѕвончето е нагласен во задниот дел од облеката.

Џублетата е уникатен тип на фустан по својата посебна форма, структура и систем на украсување. Го носат Албанците во Северна Албанија, Косово, Северна Македонија и Црна Гора. Постојат два вида џублета: едната е голема, а другата е тесна. Во однос на боите, денес се користат само две бои: белата за невенчаните жени и црната за венчаните, но во минатото се користеле многу бои, за што сведочи еден автор од 17 век, кој тврдеше дека паунот нема толку бои како џублетата што ја носат келмендчанките. Се смета дека намалувањето на боите во последните два века се должи на ограничувањето на неговата употреба само во оддалечените планински области.

Џублетата била вклучена во Листата на нематеријално културно наследство на кое УНЕСКО му треба итна заштита во 2022 година

Историја
--------

Џублетата има античко потекло. Има сличности со носење на некои неолитски фигури пронајдени во Босна, но и во други области на медитеранскиот регион, кои припаѓаат на вториот милениум п.н.е. и соодветно се поврзува со старата медитеранска цивилизација.   Обично е украсен со албански симболични елементи од античко паганско потекло, како што се симболите на месечината, орлите, змиите, ѕвезди и сонцето. Претежно геометриските додатоци го покажуваат архаичниот карактер на оваа носија.

Наводи
------

1. ↑  Gjergji, Andromaqi (2004). *Albanian Costumes Through the Centuries: Origin, Types, Evolution*. Academy of Sciences of Albania. стр. 153. ISBN 978-99943-614-4-1.
2. 1 2 3  Selami Pulaha; Seit Mansaku; Andromaqi Gjergji (1982). *Shqiptarët dhe trojet e tyre*. 8 Nëntori. стр. 136–138.
3. 1 2 3  *Etudes et documents balkaniques et méditerranéens*. Paul Henri Stahl. 2001. стр. 34–37.
4. ↑  „UNESCO - Xhubleta, skills, craftsmanship and forms of usage". *ich.unesco.org* (англиски). Посетено на 2022-12-13.
5. ↑  „Xhubleta shqiptare, tashmë pasuri e gjithë njerëzimit, UNESCO e merr në mbrojtje bashkë me dijebërjen e saj! Margariti: Vendim unanim, copëz Shqipërie për botën - Shqiptarja.com". *shqiptarja.com* (албански). Посетено на 2022-12-13.
6. ↑  Gjergji 2004. sfn error: no target: CITEREFGjergji2004 (help)
7. ↑  „Database of Cultural Heritage of Kosovo". Архивирано од изворникот на 2019-09-21. Посетено на 2015-12-24.
8. 1 2  Condra, Jill (2013-04-09). *Encyclopedia of National Dress: Traditional Clothing around the World [2 volumes]*. ISBN 9780313376375.
Поглед на центарот на Хајлброн кон *Вартберг*.
**Хајлброн** — град во северен Баден-Виртемберг, односно југозападна Германија. Тој е целосно опколен со Хајлбронскиот Округ и има 120.000 жители, со што тој е шестиот најголем град во Баден-Виртемберг. Низ градот поминува реката Некар. Хајлброн е поранешен империјален слободен град и сегашен независен град, како и седиште на Хајлбронскиот Округ. Хајлброн е исто така и „главен економски центар" на регионот Хајлброн-Франкен, кој го опфаќа речиси целиот североисток на Баден-Виртемберг.

Хајлброн е познат по својата винска индустрија и е наречен *Käthchenstadt*, по претставата на *Das Käthchen von Heilbronn* на Хајнрих фон Клајст.

|  |  |
| --- | --- |
| Stub icon | *Оваа статија место во Германија е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Знаме на Швапскиот Сојуз Швапски Сојуз (1488–1534) на Свето Римско Царство Светото Римско Царство |
| --- |
|  |
| Градови | 
* Ален
* Аугсбург
* Биберах
* Бопфинген
* Вајл
* Ванген
* Вимпфен
* Гинген
* Динкелсбил
* Донауверт
* Еслинген
* Иберлинген
* Исни
* Кауфбојрен
* Кемптен
* Линдау
* Лојткирх
* Меминген
* Нердлинген
* Пфулендорф
* Равенсбург
* Ројтлинген
* Улм
* Хајлброн
* Швебиш Гминд
* Швебиш Хал

 | Хералдичко обележје на Швапскио Сојуз |
|  |
| Територии | 
* Баварија
* Баден
* Бајројт
* Бранденбург-Ансбах
* Виртемберг
* Мајнц
* Пфалц
* Трир
* Хесен

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 155528717
* LCCN: n80104782
* GND: 4024025-3
* SUDOC: 026581108
* BNF: cb11937263m (податоци)
* NKC: ge251127

 |

 |
**Финале на Купот на УЕФА 1982** — финале на Купот на УЕФА во сезоната 1981-82, во кое учествувале екипите на Гетеборг и Хамбургер. Првиот натпревар се одиграл во Гетеборг на 5 мај 1982 година и во него домашниот состав на Гетеборг славел со 1-0. Возвратниот натпревар се одиграл во Хамбург на 19 мај 1982 година и во него гостинскиот состав славел со 3-0. Со вкупен резултат 4-0 од двата натпревара, екипата на Гетеборг ја освоила првата титула во ова натпреварување.

Поврзано
--------

* Куп на УЕФА 1981-82

Надворешни врски
----------------

* RSSSF - UEFA Cup 1981/82 (англиски)
* RSSSF - IFK Göteborg in Europe 1981-1995 (англиски)
**Вилијам Бафин** (англиски: *William Baffin*; 1584 — 23 јануари 1622) бил англиски морепловец и истражувач.

Рани пловидби
-------------

Не се знае ништо за неговиот ран живот, но заклучено е дека е роден во Лондон во сиромашно семејство. Постепено се воздигнувал со трудољубивоста. За првпат се спомнува во 1612 година, кога било главен пилот во експедицијата под водство на капетанот Џејмс Хол. Цел на експедицијата било да се најде Северозападниот Премин. Капетанот Хол го убиле домородци на западниот брег на Гренланд. Следните две години Бафин работел на шпицбергенските китоловци, кои биле под контрола на московска компанија.

Откривање на Бафиновата земја и на Бафиновиот Залив
---------------------------------------------------

Во 1615 година добил задача од Московската компанија да го бара северозападниот проток. Тој го прател капетанот Роберт Бајлот како кормилар на малиот брод Дискавери и внимателно го истражил Хадсоновиот проток. Точноста на астрономските и плимските набљудувања на Бафин ги потврдил Едвард Пари два века подоцна , кога тука поминувал во 1821 година.

Бафин повторно пловел во 1616 година како кормилар на Дискавери. Поминал низ Девисовиот проток и открил еден залив, кој потоа бил наречен по него, Бафинов Залив или Бафиново Море. Тогаш открил и неколку други протоци кои биле наречени: Ланкастеров проток, Џонсов проток и Смитов проток во чест на великодушните дарители на целиот потфат. На своите патувања патувал околу 480 киломатри северно од својот претходник Џон Девис. Цели 236 години никој не поминал на тоа море посеверно од него.

Пловидба кон Индија
-------------------

Со ова истражување, сите надежи за откривање на Северозападниот Премин паднале во вода. Бафин после тоа работел за Британска источноиндиска компанија, па патувал од 1617 - 1619 до Сурат во Индија. Кога се вратил, добил специјално признание од компанијата за добро оцртување на брегот на Црвеното Море и Персискиот Залив и за сите други информации кои ги дал за пловидбата во тие подрачја.

Повторно патувал во 1620 година на исток. За време на англиско-персискиот судир смртно бил ранет и умрел на 23 јануари 1622 година. Освен значајните географски откритија, Бафин е запомнат и по значајните и прецизни научни и магнетни набљудувања.

Бафиновата земја и Бафиновиот Залив го носат неговото име.

Надворешни врски
----------------

|  |  |
| --- | --- |
| Ризница | „Вилијам Бафин" на Ризницата ? |
**Дудуче - Дудук**Преден поглед на голем дудук тн. „кавал" од Прилеп*Преден поглед на голем дудук тн. „кавал" од Прилеп*
**Дудукот** е музички народен дувачки инструмент од типот надолни блок флејти. Се среќава во две димензии – како помал од 24 до 40cm (*дудуче, сворче*) и поголем од 70 до 78cm (понекогаш и наречен *кавал*). Најчесто се изработува од јасеново или јаворово дрво. На горниот дел има посебен засвирач, а по должината на цевката има шест мелодиски дупки за свирење. Најчесто се употребува како придружник на народните ора (особено дудучето, кое има продорен тон). 

Свирењето на дудукот е прилично лесно, и затоа е широко застапен низ Македонија. Звукот му е чист и пријатен. Дудукот свири две октави, со дијатонички и хроматски тонови. При свирењето, истиот се држи вертикално пред телото.

Дудучиња (бр. 14, 15, 18 и 21) и сворчиња (бр. 10 и 20) изложени во Музејот на Македонија

Наводи
------

1. ↑  „Македонската Енциклопедија (стр. 497, близу бројот на страната)".
Монетоковање од Амфиполис - Прва македонска мерида
**Прва македонска мерида** - автономна административно-политичка и економска област, формирана по паѓањето на Македонија под римска власт (168 г.пр.н.е.). 

Ги зафаќала териториите помеѓу реките Стримон (Струма), и Нестос (Места), вклучувајќи ги и македонските владеења до реката Хеброс (Марица), како и областа Бисалтија. Центар на областа бил градот Амфипол.

Во монетарниците во Тесалоника, Пела и Амфипол, во периодот 148–31 г. пр.н.е. биле повремено ковани ѝ монети за посебни пригоди.

Поврзано
--------

* Амфипол
* Втора македонска мерида
* Трета македонска мерида
* Четврта македонска мерида

Наводи
------

1. 1 2  д-р Стојан Киселиновски и др. (2000). *Македонски историски речник*. Скопје: ИНИ. стр. 389. ISBN 9989-624-46-1. Недостасува `|author1=` (help)
2. ↑  „МОНЕТОКОВЕЊЕТО ВО РИМСКАТА ПРОВИНЦИЈА МАКЕДОНИЈА - Македонска Енциклопедија". 2021-10-23. Архивирано од изворникот на 2021-12-27. Посетено на 2021-12-27.
На сликата Ае прикажан притисокот со кој дејствуваат судирите на честичките во затворен сад. Судирите кои го предизвикуваат притcoкот се означени со црвено.Притисокот создаден од судирите на честичките во внатрешноста на затворениот сад.
Вриење на вода под снижен притисок.
Влијание врз едно тело под атмосферски притисок и/или вакуум
**Притисок** (симбол: *p* or *P*) е сила применета нормално на површината на едно тело за единица површина на која е распределена таа сила. Баждарниот притисок е притисокот релативен на амбиенталниот притисок.

Се користат различни мерни единици за притисокот. Некои од овие единици се добиени како сила на единица површина, во SI единица на притисок е паскал (Pa), што е всушност еден њутн на квадратен метар. Притисокот исто така може да биде изразен и преку стандардениот атмосферски притисок, со мерна единица атмосфера (atm) и е еднаков со овој притисок и торсе дефинира како  1⁄760 од овој притисок. Манометричните единици како што се сантиметри вода, милиметри жива се користат за да искажат притисоци во однос на висината на столб на одредена течност во манометар.

Дефинирање
----------

Притисок е количество сила на единица плоштина. Симболот со кој се означува е *p* или *P*. Од Меѓународниот сојуз за чиста и применета хемија препорачуваат симболот за притисок да е мало *p*. Сепак, големо *P* е во широка употреба.

### Равенка

| Сврзани променлививо термодинамиката |
| --- |
| Притисок | Зафатнина |
| (Напрегање) | (Истегнување) |
| Температура | Ентропија |
| Хемиски потенцијал | Честичен број |

Математички:

{\displaystyle p={\frac {F}{A}}}
каде:

{\displaystyle p} е притисок,
{\displaystyle F} нормална сила,
{\displaystyle A} плоштина врз која што силата дејствува.
Притисокот е скаларна величина. Ги поврзува нормалниот вектор на рамнината со нормалната сила што дејстува на истата рамнина. Притисокот е константа на пропорционалност меѓу овие два вектора:

{\displaystyle d\mathbf {F} \_{n}=-p\,d\mathbf {A} =-p\,\mathbf {n} \,dA}

Наводи
------

Надворешни врски
----------------

* *Introduction to Fluid Statics and Dynamics* on Project PHYSNET
* Pressure being a scalar quantity Архивирано на 6 јануари 2010 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85106531
* GND: 4013083-6
* BNF: cb11966704v (податоци)
* NDL: 00560407
* NKC: ph602155
* BNE: XX529337

 |

 |
Предлошка:Кутијица фудбалски савези **Фудбалската федерација на** Грузија ( **ГФФ** ) била основана во 1936 година. Тој бил дел од Фудбалскиот сојуз на Советскиот Сојуз помеѓу 1936 година и 1989 година. Независното фудбалско здружение на Грузија било основано на 15 февруари 1990 година и е врвна фудбалска организација во Грузија. Тој организира фудбалски лиги, грузиската Премиер лига и грузискиот фудбалски тим. Со седиште е во Тбилиси. Тој бил член на ФИФА и УЕФА од 1992 година

Надворешни врски
----------------

* Официјална страница
* Georgiaорџија на мрежната страница на ФИФА Архивирано на 7 јуни 2007 г.
**„Пролетни авантури"** — книга за деца (сказни) на македонскиот писател Велко Неделковски од 1985 година. Книгата е објавена од издавачката куќа „Детска радост", како 31. книга во библиотеката „Другарче". Книгата, со обем од 153 страници, е испечатена во РО НИП „Нова Македонија", ООЗТ Печатница, во тираж од 2 050 примероци. Автор на корицата е Владо Јоциќ, додека илустрациите во книгата ги нацртал Мишо Рогановиќ. Книгата е каталогизирана во НУБ „Св. Климент Охридски" — Скопје. На конкурсот распишан по повод 40-годишнината на детскиот печат во СР Македонија, книгата ја освоила првата награда за сказни.

Содржина
--------

Книгата има 13 глави во кои се раскажува за доживувањата на мачорот Манилко.

Наводи
------

1. ↑  Велко Неделковски, *Пролетни авантури*. Скопје: Детска радост, 1985.
2. ↑  Велко Неделковски, *Пролетни авантури*. Скопје: Детска радост, 1985.
**Велигденски обичаи - осветување на паска** (русински: *пошвецаня паски*) / (украински: *посвячення паски*; *посвячення великоднього кошика*), е традиционален обичај на Русините и Украинците во Војводина и претставува синтеза на традиционалната семејна прослава на празникот Велигден. Велигденски обичаи - празнувањето на Велигден е на списокот на нематеријално културно наследство на Србија од 2021 година под инвентар број 52.

Празнување на Велигден
----------------------

Верниците од русинската и украинската грчко-католичка црква во Војводина Велигден го празнуваат според јулијанскиот календар („стар календар"), освен на неколку места каде што се почитува грегоријанскиот („нов календар").

Специфичност на обичајот
------------------------

Специфичноста на обичајот се состои во посебен обред на осветување на храната во црквата на Велигден (русин. Велька ноц; укр. Великдень),, како и самата подготовка на храна во домаќинството. Боење и украсување на јајца (русин. писанє писанкох / укр. розписування яєць) се изведува на Велики петок (русин. Вельки пияток; укр. Велика п’ятниця). Во Шид и околните места е сочувана е батик техниката на боење на јајца. Со таа техника јајцата прво се шараат со восок, а потоа се бојадисуваат. 

### Трпезата

Покрај обоени и шарени јајца, се подготвува и „сирец" - обредно јадење од јајца и млеко, односно домашно бело сирење. Тука се и „паска" - обреден велигденскаи колач, шунка, колбаси, млад кромид, сол и друго. Храната се става во плетена корпа и се покрива со украсена салфетка која се користи само за оваа пригода.

### Обредот

Обредот на осветување на храната се врши во црквата или во портата на црквата, по што се пристапува кон дарувањето и размената на јајца, а верниците се поздравуваат со „Христос воскресе" (русин.) / „Христос Воскрес! – Воістину Воскрес" (укр.). После тоа, осветената храна се јаде на празнична трпеза во куќите.

Види уште
---------

* Нематеријално културно наследство на Србија

Наводи
------

Предлошка:Рефлист

Надворешни врски
----------------

* Осветување на Паска на Националната листа на НКН
* Најубавите велигденски обичаи и верувања
* Велигденскиот обичај на осветување на Пасхата е заведен во Националниот регистар


1. 1 2  „„Ускршњи обичаји - освећивање паске / пошвецаня паски (русин.) / посвячення паски; посвячення великоднього кошика (укр.)"". *Нематеријално културно наслеђе Србије*. Посетено на 8. 6. 2021. Проверете ги датумските вредности во: `|accessdate=` (help)
2. ↑  „Уписи у Национални регистар НКН-а". *Нематеријално културно наслеђе Србије*. Посетено на 8. 6. 2021. Проверете ги датумските вредности во: `|accessdate=` (help)
3. 1 2  „Etnografski muzej u Beogradu". *gluseum*. Посетено на 8. 6. 2021. Проверете ги датумските вредности во: `|accessdate=` (help)
**Маркизат Финале** (италијански: *Marchesato di Finale*) — поранешна италијанска држава во денешниот регион Лигурија, дел од поранешната средновековна држава Алерамици. Со него управувал околу шест века огранокот на семејството Алерамичи, познат како Маркизи дел Васто, а подоцна и Дел Карето, кога Савона станала слободна комуна. Во 1598 година, Маркизатот бил продаден од неговиот последен маркиз, Сфорца Андреа на Филип II од Шпанија, а во 1713 година конечно бил отстапен на Република Џенова, каде што останал таков до 1797 година, кога бил нападнат од Наполеон, прекинувајќи го своето постоење.
**Војводство Мекленбург-Штаргард**, исто така едноставно познато како **Мекленбург-Штаргард** или **Војводство Штаргард** (германски: *(Teil-)Herzogtum Mecklenburg-Stargard*) — феудално окружно војводство во Мекленбург во рамките на Светото Римско Царство. Нејзин главен град бил Бург Штаргард. Со него управувал Домот на Мекленбург. Државата била формирана во 1352 година од дел од Војводството Мекленбург-Шверин, а постоела до 1471 година, кога била инкорпорирана во Војводството Мекленбург.

Главниот дел од Војводството Мекленбург-Штаргард го сочинувало владеењето на Штаргард во она што сега денес е државата Мекленбург-Западна Померанија, област во граничната област помеѓу Бранденбург, Померанија и Мекленбург. Државата го добило името по средновековниот замок во Штаргард. Помали области биле Стернберг и Елденбург со историската земја Туре.

Владетели
---------

* 1352–1392/93 Јован I
* 1392/93–1397 Алберт I
* 1392/93–1416 Јован II
* 1392/93–1417 Улрих I
* 1416–1438 Јован III
* 1417–1421/23 Алберт II, *ко-војвода*
* 1417–1466 Хенри
* 1466–1471 Улрих II

*Наследен од Мекленбург-Шверин за да го обедини Мекленбург*

Наводи
------

1. ↑  Friedrich Wigger, *Stammtafeln des Großherzoglichen Hauses von Meklenburg* in *Verein für Mecklenburgische Geschichte und Altertumskunde: Jahrbücher des Vereins für Mecklenburgische Geschichte und Altertumskunde. Vol. 50 (1885), p. 111-326.*